Тытанік (фільм, 1997)

**«Тыта́нік»** () — амэрыканскі эпічны і рамантычны фільм-катастрофа 1997 году, рэжысэрам, сцэнарыстам, сумесным прадусарам і рэдактарам якога стаў Джэймз Кэмэран.

Ён уключае ў сябе як гістарычныя, гэтак і выдуманыя аспэкты, і заснаваны на аповесьцях пра гібель «Тытаніка». У галоўных ролях зьняліся Леанарда Дыкапрыё і Кейт Ўінсьлет, якія адлюстравалі пэрсанажаў розных сацыяльных клясаў, якія закахаліся на караблі падчас ягонага трагічнага падарожжа. Натхненьне для фільму Кэмэран атрымаў праз інтарэс да караблекрушэньняў. Ён адчуў, што гісторыя каханьня, перамежаная з чалавечымі стратамі, будзе мець важнае значэньне для перадачы эмацыянальнага ўзьдзеяньня катастрофы. Вытворчасьць фільму пачалася ў 1995 годзе, калі Кэмэран зьняў кадры крушэньня «Тытаніка». Сцэны на караблі былі зьнятыя на борце Акадэміка Мсьціслава Келдыша, які Кэмэран выкарыстаў у здымках крушэньня.

Фільм прафінансавалі Paramount Pictures і 20th Century Fox, першая зь іх вяла прасоўваньне фільму ў Паўночнай Амэрыцы, а другая выпусьціла фільм у міжнародны пракат. Гэта быў самы дарагі фільм на той час, зь бюджэтам вытворчасьці ў 200 мільёнаў даляраў. Пасьля выхаду 19 сьнежня 1997 году *«Тытанік»* дасягнуў значных камэрцыйных посьпехаў і сабраў станоўчыя водгукі кінакрытыкаў. Фільм быў намінаваны на 14 прэміяў «Оскар», гэтак жа як у свой час фільм *«[[Усё пра Эву]]»* (1950). Намінацыі канвэртаваліся ў 11 прэміяў, у тым ліку ўзнагароды былі атрыманыя за найлепшы фільм і рэжысуру, дасягнуўшы посьпеху фільму 1959 году *«[[Бэн-Гур (фільм, 1959)|Бэн-Гур]]»*.

## Зьмест
У 1912 годзе ў Саўтгэмптане 17-гадовая пасажырка першае клясы Роўз Дэўіт Букатэр (Кейт Ўінсьлет), ейны жаніх Кэл Гоклі (Білі Зэйн) і маці Рут (Фрэнсіс Фішэр) селі на борт шыкоўнага карабелю «Тытанік». Рут падкрэсьлівае, што шлюб Роўз вырашыць фінансавыя праблемы сям’і і дазволіць захаваць статус найвышэйшай клясы. Засмучаная заручынамі, Роўз пералазіць карму і задумваецца пра самагубства. Джэк Доўсан (Леанарда Дыкапрыё), бедны мастак, умешваецца і перашкаджае ёй. Роўз расказвае занепакоенаму Кэлу, што яна ўглядалася праз край, і Джэк выратаваў яе ад падзеньня. Аднак, Кэл слухае абыякава і прапануе ўзнагародзіць Джэка, запрашаючы Джэка на сумесную вячэру ў першай клясе. Джэк і Роўз пасябравалі, не зважаючы на тое, што Кэл, камэрдынэр Спайсэр Лаўджой (Дэйвід Ўорнэр) і Рут насьцярожана адносяцца да бядулі. Пасьля вячэры Роўз таемна далучаецца да Джэка на вечарыну ў трэцяй клясе.

Усьведамляючы непрыняцьцё Кэла і Рут, Роўз дыстанцуецца ад Джэка, але пазьней усьведамляе, што аддае перавагу яму перад Кэлам. Пасьля сустрэчаў на носе карабелю на заходзе сонца, Роўз адводзіць Джэка ў свой пакой. Па ейнае замове Джэк малюе партрэт, калі яна пазіруе аголенай. Яны зьбягаюць ад Лаўджоя і займаюцца каханьнем у самаходзе ў грузавым адсеку. На пярэдняй палубе яны становяцца сьведкамі сутыкненьня карабеля з айсбэргам і чуюць, як афіцэры абмяркоўваюць сур’ёзнасьць здарэньня. Кэл знаходзіць эскіз малюнка аголенай Роўз. Калі Джэк і Роўз спрабуюць паведаміць Кэл пра сутыкненьне, той помсьціць Джэку, падкідваючы яму каралі ў кішэню і вінавацячы яго ў крадзяжы. Джэка арыштоўвае паліцыя і ўтрымлівае пад вартай у кабінеце майстра зброі. Калі карабель тоне, Роўз уцякае ад Кэл і сваёй маці, якія селі ў ратавальную шлюпку, і вызваляе Джэка. Яны спрабуюць выратавацца падчас катастрофы.

## Крытыка
«Тытанік» атрымаў у асноўным станоўчыя водгукі кінакрытыкаў і быў станоўча ацэнены гледачамі і навукоўцамі, якія зазначылі культурны, гістарычны і палітычны ўплыў фільму. На сайце агрэгатара аглядаў «Rotten Tomatoes» фільм мае рэйтынг ухваленьня 89% на аснове 192 аглядаў, пры сярэднім рэйтынгу 7,98/10.

## Крыніцы

## Вонкавыя спасылкі
* Афіцыйны сайт.
* Тытанік на сайце Internet Movie Database 
* Тытанік на сайце AllMovie 
* Тытанік на сайце Rotten Tomatoes 

Катэгорыя:Фільмы 1997 году
Катэгорыя:Фільмы ЗША
Катэгорыя:Фільмы ЗША 1997 году
Катэгорыя:Драматычныя фільмы
Катэгорыя:Драматычныя фільмы 1997 году
Катэгорыя:Фільмы-драмы ЗША
Катэгорыя:Мэлядрамы
Катэгорыя:Мэлядраматычныя фільмы ЗША
Катэгорыя:Эпічныя фільмы ЗША
Катэгорыя:Фільмы Джэймза Кэмэрана